Αντιλήψεις ειδικών Τοπικής Ανάπτυξης για τη συμβολή του (Αγρο)Τουρισμού στον μετασχηματισμό του αγροδιατροφικού συστήματος
Creators: name: Τσελεμπή, Στεφανία Δημητρίου
Publisher: name: Aristotle University of Thessaloniki
Year: 2024
Subjects: Αγροτουρισμός
Μετασχηματισμός Αγροδιατροφικού Συστήματος
Ομάδες Τοπικής Δράσης
Agritourism
Agro-food system transformation
Local Action Groups

description: Το παγκόσμιο σύστημα τροφίμων αντιμετωπίζει τεράστιες προκλήσεις λόγω της επιτακτικής ανάγκης για μεγαλύτερη και βιωσιμότερη παραγωγή τροφίμων. Στο πλαίσιο αυτό, οι Στόχοι Βιώσιμης Ανάπτυξης που τέθηκαν από τα Ηνωμένα Έθνη λειτουργούν ως οδηγός για την επίτευξη του μετασχηματισμού του αγροδιατροφικού συστήματος σε ένα πιο βιώσιμο και πιο παραγωγικό. Η αντιμετώπιση των προκλήσεων απαιτεί την υιοθέτηση μιας μακροπρόθεσμης προοπτικής και ολιστικών προσεγγίσεων μέσα από καινοτομίες και εναλλακτικά συστήματα τροφίμων όπως είναι ο Αγροτουρισμός. Πρόκειται για έναν τομέα που μπορεί να συντελέσει σημαντικά στην τοπική ανάπτυξη και στη βιωσιμότητα καθώς είναι μια πρακτική που έχει οφέλη και για τους 3 πυλώνες της βιώσιμης ανάπτυξης την οικονομία, την κοινωνία και το περιβάλλον. Η έρευνα αυτή στοχεύει στην αξιολόγηση της συμβολής αυτής του αγροτουρισμού στον βιώσιμο μετασχηματισμό του αγροδιατροφικού συστήματος, μέσα από την επίτευξη των Στόχων Βιώσιμης Ανάπτυξης. Για τον σκοπό αυτό κατασκευάστηκε ερωτηματολόγιο που στάλθηκε σε όλες τις Αναπτυξιακές Εταιρείες-Ομάδες Τοπικής Δράσης ώστε να απαντηθεί από τους/τις Συντονιστές/Συντονίστριες ή Διευθυντές/Διευθύντριες των ΟΤΔ και του τοπικού προγράμματος LEADER/CLLD. Ως ειδικοί για την τοπική ανάπτυξη κλήθηκαν να απαντήσουν σε ερωτήματα σχετικά με την άποψή τους για τη συμβολή του αγροτουρισμού σε βασικούς Στόχους Βιώσιμης Ανάπτυξης, στον βιώσιμο μετασχηματισμό του αγροδιατροφικού συστήματος και τους τρόπους που θα μπορούσε να επιτευχθεί αυτό. Τα αποτελέσματα που προέκυψαν είναι ενθαρρυντικά επιβεβαιώνοντας και προηγούμενες έρευνες σχετικά με τη συμβολή αυτή. Ο αγροτουρισμός αναδεικνύεται ως πολύ σημαντικός παράγοντας για την επίτευξη στόχων όπως η προώθηση της υπεύθυνης κατανάλωσης, και παραγωγής τροφίμων, η δράση για την κλιματική κρίση και η επίτευξη της επισιτιστικής ασφάλειας και βιωσιμότητας στην γεωργία. Συνολικά ο αγροτουρισμός αξιολογείται ως επιχειρηματική δραστηριότητα των γεωργών ή των κατοίκων των αγροτικών περιοχών με δυνητικά μεγάλη συμβολή στον βιώσιμο μετασχηματισμό του αγροδιατροφικού συστήματος. Οι ενέργειες εκείνες που θα μπορούσαν να διασφαλίσουν τη συμβολή αυτή σύμφωνα με τις απαντήσεις είναι η βελτιωμένη συνεργασία μεταξύ των εμπλεκόμενων Υπουργείων, η έρευνα και η χρηματοδότηση για την αντιμετώπιση των επιπτώσεων της κλιματικής κρίσης μέσω του αγροτουρισμού και η ενδυνάμωση του ενδιαφέροντος για βιώσιμα και φιλικά προς το περιβάλλον ταξίδια
description: The global food system faces enormous challenges due to the pressing need for greater and more sustainable food production. In this context, the Sustainable Development Goals set by the United Nations act as a guide to achieve the transformation of the agri-food system into a more sustainable and more productive one. Addressing the challenges requires the adoption of a long-term perspective and holistic approaches through innovations and alternative food systems such as Agritourism. This is a sector that can contribute significantly to local development and sustainability as it is a practice that has benefits for all 3 pillars of sustainable development, the economy, society and the environment. This research aims to evaluate the contribution of this agritourism to the sustainable transformation of the agri-food system, through the achievement of the Sustainable Development Goals. For this purpose, a questionnaire was created and sent to all Development Companies-Local Action Groups to be answered by the Coordinators or Directors of the LAGs and the local LEADER/CLLD program. As local development experts they were asked to answer questions about their view on the contribution of agritourism to key Sustainable Development Goals, the sustainable transformation of the agri-food system and the ways this could be achieved. The results obtained are encouraging, confirming previous research on this contribution. Agritourism emerges as a very important factor in achieving goals such as the promotion of responsible consumption and food production, action on the climate crisis and the achievement of food security and sustainability in agriculture. Overall, agritourism is assessed as a business activity of farmers or residents of rural areas with a potentially large contribution to the sustainable transformation of the agri-food system. Those actions that could ensure this contribution according to the responses are improved cooperation between the Ministries involved, research and funding to address the effects of the climate crisis through agritourism and strengthening interest in sustainable and eco-friendly the travel environment